|  |  |  |  |  |  |
| --- | --- | --- | --- | --- | --- |
| cali | | |  |  | |
| «Zero Waste»/ ΑΝΤΙΓΟΝΗ- Κέντρο Πληροφόρησης & Τεκμηρίωσης για τον Ρατσισμό, την Οικολογία, την Ειρήνη και τη Μη Βία (Καρμπά Α., Μοτσιοπούλου Α.) | | |  | Θεματική: Φροντίζω το Περιβάλλον  Υποθεματική: Οικολογική Συνείδηση, Κλιματική αλλαγή  Απευθύνεται σε μαθητές/μαθήτριες: Γ΄ Δημοτικού, Δ΄ Δημοτικού, Ε΄ Δημοτικού, ΣΤ΄ Δημοτικού  Α΄ Γυμνασίου, Β΄ Γυμνασίου, Γ΄ Γυμνασίου  Διάρκεια στο τετράμηνο: (7 εργαστήρια/ 16 ώρες) | |
|  | | |  |  | |
| **Περιγραφή**  Το πρόγραμμα **“Zero Waste”** περιλαμβάνει δίωρα βιωματικά, συμμετοχικά εργαστήρια Περιβαλλοντικής Εκπαίδευσης (Π.Ε) για μαθητές/ριες με θέμα τον περιορισμό των πλαστικών μιας χρήσης και την οικολογική συνείδηση. **Σκοπός** είναι να αποκτήσουν οι μαθητές/τριες επίγνωση και ευαισθησία σε περιβαλλοντικά ζητήματα που σχετίζονται με τα απορρίμματα και την πλαστική ρύπανση και να αναγνωρίσουν τις επιπτώσεις της στα οικοσυστήματα όπως και στο κλίμα (λόγω της εκτεταμένης βιομηχανικής παραγωγής πλαστικών προϊόντων). Επιπλέον στόχο αποτελεί η ανάπτυξη αίσθησης υπευθυνότητας, η υιοθέτηση καλών πρακτικών και η ανάληψη δράσης για τη διάχυσης της γνώσης στη σχολική τους κοινότητα, προωθώντας την πολιτειότητα, τον αλληλοσεβασμό και την ελευθερία της έκφρασης. **Στοχευόμενες δεξιότητες**  * Δεξιότητες μάθησης: κριτική σκέψη, επικοινωνία, συνεργασία, δημιουργικότητα * Δεξιότητες ζωής: Πολιτειότητα, ενσυναίσθηση και ευαισθησία, ανθεκτικότητα, υπευθυνότητα, πρωτοβουλία, οργανωτική ικανότητα * MIΤ: Δεξιότητες της τεχνολογίας και της επιστήμης: Προώθηση του γραμματισμού στα μέσα (media literacy), Ενίσχυση των δεξιοτήτων ανάλυσης και παραγωγής περιεχομένου σε έντυπα μέσα μέσω της παραγωγής πρωτότυπου υλικού από τα ίδια τα παιδιά * Δεξιότητες του νου: Ανάπτυξη ικανότητας επίλυσης προβλημάτων, Στρατηγική σκέψη (οργανώνοντας εκστρατείες ενημέρωσης της σχολικής κοινότητας), Κατασκευές  **Δραστηριότητες (συνοπτική περιγραφή)** **1ο εργαστήριο**: «Σε ακούω» (2 διδακτικές ώρες):  Μέσα από τις δραστηριότητες και τις διαδικασίες του εργαστηρίου, επιδιώκεται η ενίσχυση της δυναμικής της ομάδας-τάξης, η ανάπτυξη των επικοινωνιακών δεξιοτήτων και της αυτοπεποίθησης των μαθητών/τριών.  **2ο εργαστήριο** : «Zero waste κι εγώ!» (2 διδακτικές ώρες):  Με τη βοήθεια διαδραστικής παρουσίασης (power point), οι μαθητές/τριες προβληματίζονται σχετικά με τις καθημερινές τους συνήθειες και τις περιβαλλοντικές τους επιπτώσεις. Έρχονται σε επαφή με βασικές έννοιες (μείωση, επαναχρησιμοποίηση κοκ) που σχετίζονται με τη δράση « Zero Waste».  **3ο εργαστήριο**: «Μαθαίνουμε μαζί!» (2 διδακτικές ώρες):  Με αφετηρία το προτεινόμενο φωτογραφικό υλικό, τα παιδιά επεξεργάζονται από κοινού το ζήτημα των απορριμμάτων και της ρύπανσης και δημιουργούν το δικό τους κείμενο/σκίτσο/θεατρικό δρώμενο.  **4ο εργαστήριο**: «Χθες, σήμερα, αύριο» (2 διδακτικές ώρες):  Τα παιδιά διερευνούν τις επιδράσεις της πλαστικής ρύπανσης στις επόμενες γενιές και αναστοχάζονται κριτικά σχετικά με τις ανθρώπινες παρεμβάσεις στο περιβάλλον μέσω της εικαστικής έκφρασης.  **5ο εργαστήριο**: «Έμαθες τα νέα;» (2 διδακτικές ώρες):  Καθώς κατασκευάζουν και παρουσιάζουν μια περιβαλλοντική είδηση (τηλεόραση, social media, κτλ) οι μαθητές/τριες επεξεργάζονται περιβαλλοντικά ζητήματα αλλά και τα διαφορετικά στυλ λόγου που παράγονται από τα ΜΜΕ.  **6ο εργαστήριο**: «Δεν πετώ, Δημιουργώ!» (3 διδακτικές ώρες):  Εργαστήρι επαναχρησιμοποίησης όπου τα παιδιά δημιουργούν κατασκευές-έργα από «άχρηστα» υλικά. Προηγείται η εισαγωγή στις έννοιες της άρνησης, μείωσης και επαναχρησιμοποίησης με τη χρήση διαδραστικής παρουσίασης (powerpoint).  **7ο εργαστήριο**: «Ας σχεδιάσουμε τις δράσεις μας μαζί» (3 διδ. ώρες): Πρόκειται για ένα εργαστήρι συμμετοχικού σχεδιασμού, στο οποίο οι μαθητές/τριες αποφασίζουν από κοινού και σχεδιάζουν δράσεις ευαισθητοποίησης της ευρύτερης κοινότητας (διάχυση). **Προσαρμογές για εμποδιζόμενους μαθητές** Στον εκπαιδευτικό οδηγό δεν περιλαμβάνονται επιπλέον οδηγίες ή προτεινόμενες προσαρμογές για εμποδιζόμενους μαθητές/τριες διότι οι δραστηριότητες έχουν εξαρχής σχεδιαστεί με κριτήριο να μπορούν εύκολα να τροποποιηθούν ανάλογα με τις εκπαιδευτικές ανάγκες της κάθε ομάδας-τάξης και τα ιδιαίτερα χαρακτηριστικά του κάθε παιδιού.  Έχουν όλες παιγνιώδη και βιωματικό χαρακτήρα και δεν απαιτούν συγκεκριμένο γνωστικό υπόβαθρο ή συγκεκριμένες δεξιότητες, αλλά επικεντρώνονται στην επικοινωνία μεταξύ των παιδιών και εκτυλίσσονται βάσει των προσωπικών τους ενδιαφερόντων και ικανοτήτων. Πιο συγκεκριμένα, όσον αφορά την έναρξη κάθε εργαστηρίου, παρέχεται ποικιλία ασκήσεων προσφέροντας ευελιξία στον/την εκπαιδευτικό. Αν για παράδειγμα στην τάξη υπάρχει παιδί με κινητικές δυσκολίες, θα μπορέσει να επιλέξει την κατάλληλη δραστηριότητα στηριζόμενος/η στις υπάρχουσες ανάγκες. Αντίστοιχα, η μαθησιακή διαδικασία δεν είναι επικεντρωμένη στον γραπτό λόγο αλλά δίνεται η δυνατότητα στα παιδιά να εκφραστούν όπως το επιθυμούν (με μη λεκτικό τρόπο, ζωγραφίζοντας κλπ), επιτρέποντας σε π.χ. αλλόγλωσσους μαθητές/τριες ή παιδιά με μαθησιακές δυσκολίες να συμμετέχουν χωρίς εμπόδια. **Επέκταση** Το πρόγραμμα είναι δομημένο με τέτοιο τρόπο ώστε το 7ο και τελευταίο εργαστήριο να εκκινεί ένα νέο κύκλο δραστηριοτήτων. Μέσα από το εργαστήρι συμμετοχικού σχεδιασμού δίνεται η δυνατότητα στους/στις μαθητές/τριες να οργανώσουν δράσεις ενημέρωσης και ευαισθητοποίησης της ευρύτερης κοινότητας. Ενδεικτικά μπορεί να περιλαμβάνουν εκθέσεις ζωγραφικής και φωτογραφίας, δημιουργία θεατρικού έργου, κόμικς ή τραγουδιών, περιβαλλοντική ξενάγηση στη γειτονιά του σχολείου κ.α. **Αξιολόγηση** Πριν την ολοκλήρωση κάθε εργαστηρίου ζητείται από τα παιδιά/εφήβους που συμμετείχαν να συζητήσουν ή να γράψουν ελεύθερα τις σκέψεις, τα συναισθήματα και τις εντυπώσεις τους σε σχέση με το περιεχόμενο αλλά και την εκπαιδευτική διαδικασία του εργαστηρίου. Παρέχονται ενδεικτικές ερωτήσεις που διευκολύνουν τους/τις μαθητές/τριες να αναστοχαστούν και τους/τις εκπαιδευτικούς να αξιολογήσουν την επίτευξη των στόχων του προγράμματος και τον βαθμό ικανοποίησης των συμμετεχόντων/ουσών. |  | | | **Σύνδεση με το Π.Σ:**Νεοελληνική Γλώσσα & Λογοτεχνία, Εικαστικά, Θεατρική Αγωγή, Κοινωνική & Πολιτική Αγωγή, Μελέτη Περιβάλλοντος**Εκτυπώσιμο Υλικό** -Φωτογραφικό υλικό (διαθέσιμο στο παράρτημα του εκπαιδευτικού οδηγού) **Οπτικοακουστικό υλικό**Διαδραστική παρουσίαση (σε μορφή pdf)**Υποστήριξη εκπαιδευτικού** -Εκπαιδευτικός οδηγός  -Δυνατότητα υλοποίησης εργαστηρίων από εκπαιδεύτριες της ΑΝΤΙΓΟΝΗΣ σε σχολεία του Ν. Θεσσαλονίκης παρουσία του/της εκπαιδευτικού |